ඒ අනුව මේ වන විට වරාය භූමිය තුළ සුඛෝපභෝගී වාහන තුන්සියයකට (300) අධික ප්‍රමාණයක් ඇති බව රේගු මාධ්‍ය ප්‍රකාශක සුදත් සිල්වා ප්‍රකාශ කළා.කොළඹ වරාය තුළ ඇති මෙම වාහනවලින් වැඩි ප්‍රමාණයක් බලපත්‍ර ක්‍රමය යටතේ ජපානයෙන් සහ බ්‍රිතාන්‍යයෙන් ආනයනය කළ ඒවායි.මීට පෙර රජය සඳහන් කළේ, තහනමට පටහැනිව ආනයනය කර ඇති වාහන සියල්ල රාජසන්තක කර ඒවා රාජ්‍ය ආයතනවලට ලබාදීමට කටයුතු කරන බවයි.කෙසේ වෙතත්, මේ වන විට මෙම වාහන සම්බන්ධයෙන් අවසන් තීරණයක් ගෙන නොමැති වීම හේතුවෙන් අතිනවීන මෙම වාහන වරාය භූමිය තුළ විනාශ වෙමින් පවතින නිසා ඒවායේ වටිනාකම දිනෙන් දින අඩුව යන බව රේගුව පවසනවා.මේ සම්බන්ධයෙන් ආනයන හා අපනයන පාලන දෙපාර්තමේන්තුවෙන් හිරු ප්‍රවෘත්ති කළ විමසීමකදී එහි උසස් නිලධාරියෙකු සඳහන් කළේ, මෙම වාහන සම්බන්ධ අවසන් තීරණය මුදල් අමාත්‍යාංශය විසින් ගත යුතුව ඇති බවයි.